ОТВОРЕНО ПИСМО

МИНИСТАРСТВУ ПРОВЕСВЕТЕ, НАУКЕ И ТЕХНОЛОШКОГ РАЗВОЈА, ЗУОВ-у и СРПСКОМ БИОЛОШКОМ ДРУШТВУ

Поштовани,

већ месецима Вам професори биологије из гимназија у Републици Србији постављају конкретна питања у вези са Новим програмом и планом биологије, на која до данас нисмо добили одговоре. Због тога смо одлучили да урадимо једину ствар коју можемо у овом тренутку и у овим условима, а то је да **бојкотујемо такмичење из биологије за средње школе** за ову школску годину. С обзиром да до сада нисмо добили одговоре на постављена питања, ово је наш вид протеста према положају који је стављена Биологија као наставни предмет. Ваш предлог да се организује такмичење само за 3. и 4. годину не решава наше многобројне проблеме у које сте нас Ви, Вашом исхитреном реформом (без сагледавања последица, јер је нисте ни тестирали на неком узорку) увукли. Због Вас професори биологије у Републици Србији у очима ученика 1. разреда, као и њихових родитеља, изгледају неорганизовано и неозбиљно!!! Кренуло се у реформу без испуњења основних услова, попут јасног програма за све 4 године гимназијског школовања, адекватних уџбеника који ће пратити те програме и обуке професора за примену нових наставних метода. Током прва три месеца примене овакве реформе, уочено је да постоји велика неусаглашеност у реализацији програма биологије за 1. разред гимназије, не само између различитих гимназија, већ и у оквири исте гимназије, између различитих професора. Биологију као предмет сте потпуно маргинизовали у образовању будућих активних чланова носиоца друштва и друштвених реформи. Учећи биолошке садржаја, код ученика се развијају одговорности за очувањем сопственог здравља, здравих животних навика, окружења и здравије будућности. Гимназијско образовање треба да буде добра основа за било које даље образовање. Само здрави људи у здравој средини могу водити друштво у бољу будућност. Новим програмом биологије за гимназије и смањењем броја часова биологије по ученику, то нећемо моћи остварити. Питамо се ко сме да се поиграва нашом будућношћу и ко ће сностити последице примене овакве реформе?

 Актив професора биологије гимназија у Новом Саду, Сремској Митровици и Инђији

Нови Сад,

7.12.2018.